b'\n_START_ARTICLE_\nChristopher Zytphen-Adeler\n_START_SECTION_\nKarriere\n_START_PARAGRAPH_\nHan var s\xc3\xb8n af kammerherre, lensbaron G.F.O. Zytphen-Adeler og hustru Bertha Frederikke Henrietta f\xc3\xb8dt L\xc3\xb8venskiold ("Fritze"). Han blev student fra Schneekloths Skole 1871, blev cand.jur. 1878. Han blev ansat i Udenrigsministeriet samme \xc3\xa5r og blev forfremmet til fuldm\xc3\xa6gtig 1889 og arkivar 1894-1909._NEWLINE_Zytphen-Adeler lagde en stor indsats i foreningsarbejde. Han var formand for Dansk genealogisk Institut, i bestyrelsen for Kj\xc3\xa6deordenen og for K\xc3\xb8benhavns Bespisningsanstalt for Tr\xc3\xa6ngende, adm. direkt\xc3\xb8r for Admiral J.B. Winterfeldts Stiftelse (Tr\xc3\xb8stens Bolig), n\xc3\xa6stformand i Hyg\xc3\xa6a, kasserer og adm. direkt\xc3\xb8r i Klubben, medlem af bestyrelserne for Schneeklothianer-Samfundets Underst\xc3\xb8ttelsesfond, Foreningen til Gamle Bygningers Bevaring, Foreningen til Dyrenes Beskyttelse, Det kgl. danske Haveselskab, D\xc3\xb8treskolen til Frederik VI\'s Minde. Han var tillige formand for bestyrelsen for Dansk Adelsforbund, der blev oprettet 1908, og for Urnelegatet og medlem af bestyrelsen for Adels-Aarbogs-Foreningen.\n_START_SECTION_\nDekorationer\n_START_PARAGRAPH_\nHan var Ridder af Dannebrog og Dannebrogsmand. Han var desuden dekoreret med de udenlandske ordener Badenske Z\xc3\xa4hringer L\xc3\xb8ve Orden, Franske \xc3\x86reslegion, Italienske Krone Orden, Japanske Hellige Skats Orden, Japanske Opg\xc3\xa5ende Sols Orden, Norske Sankt Olavs Orden, Nederlandske L\xc3\xb8ves Orden, Portugisiske Kristusorden, Preussiske Krone Orden, Portugisiske Undfangelsesorden af Vila Vi\xc3\xa7osa, Russiske Skt. Anna Orden, Siamesiske Krone Orden, Nordstjerneordenen, Spanske Carl III\'s Orden, Vasaordenen, Tyrkiske Medjidieh Orden, Tyrkiske Osmannieh Orden._NEWLINE_Han var ugift.'